NaiveNeuron/SloPal huggingface dataset:
Poliačik, Martin, poslanec NR SR (2011-03-29):
No, aby som to upresnil. Ja už veľmi dávno nie som predsedom Slovenskej debatnej asociácie, ale pekné, že ste si spomenuli, som stále hrdý na to, že som si ňou prešiel, to ste videli koniec koncov pri tom prejave. (Smiech v sále.) Áno, skromnosť mi nechýba, A čo sa týka vecnej stránky veci. Pán Maďarič, ja teda v konkrétnych krokoch pracujem na tom, aby tá cesta sa nachádzala medzi opozíciou a koalíciou. A opäť to zopakujem, váš kolega pán Pelegrini je v pracovnej skupine a takisto zástupca SNS je v pracovnej skupine, ktorá má pripravovať zákon na ochranu zvierat, a mne naozaj ide o to, aby dobré veci týmto parlamentom prechádzali prierezovo cez celé politické spektrum, takže ja naozaj nekecám. A čo sa týka toho vnášania agresivity. Možnože ja mám zlú pamäť, ale zatiaľ čo tá basa v Sulíkovom výroku bola vytrhnutá novinárom z jeho úst z kontextu, tak váš pán predseda, pán Fico, v predchádzajúcom volebnom období tu posielal priamo v tejto sále opozíciu do basy. Nie je to tak? Lebo ja si to pamätám úplne inak. Tak skúsme, no buďte radi, že ste na slobode, to čo znamená, čo... (Prerušenie vystúpenia predsedajúcim.)
Zmajkovičová, Renáta, podpredsedníčka NR SR (2012-11-28):
Kolegyne, kolegovia, dávam v tejto chvíli ešte možnosť prihlásiť sa do rozpravy ústne. Pani poslankyňa Vaľová, Nicholsonová, štyria poslanci. Uzatváram možnosť prihlásiť sa do rozpravy ústne a prerušujem rokovanie o tomto bode programu. Budeme pokračovať hlasovaním.
F. Mikloško, poslanec: (2001-09-04):
Výbor Národnej rady Slovenskej republiky pre kultúru a médiá prerokoval uvedený návrh Rozhlasovej rady na svojej 73. schôdzi a v prijatom uznesení číslo 295 z 30. augusta 2001 konštatoval, že návrh Rozhlasovej rady je v súlade s § 8 ods. 1 zákona Slovenskej národnej rady č. 255/1991 Zb. o Slovenskom rozhlase v znení neskorších predpisov, a odporučil Národnej rade Slovenskej republiky 1. v zmysle citovaného zákona o Slovenskom rozhlase zvoliť za ústredného riaditeľa Slovenského rozhlasu navrhovaného kandidáta Jaroslava Rezníka, 2. podľa § 39 ods. 8 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov voľbu uskutočniť tajným hlasovaním. Pán predsedajúci, môžete otvoriť rozpravu.
Bublavý, Dušan, poslanec NR SR (2016-04-28):
Pán predsedajúci, prosím, dajte hlasovať o druhom pozmeňujúcom a doplňujúcom návrhu pána poslanca Poliačika.
Grečková, Lea, poslankyňa NR SR (2015-09-22):
Pán predseda, dajte hlasovať o zákone ako o celku s odporúčaním gestorského výboru schváliť.
Paška, Pavol, predseda NR SR (2013-10-23):
Pekné popoludnie, dámy a páni, budeme hlasovať o prerokovaných bodoch programu. Ešte predtým pán poslanec Bastrnák sa hlási.
Figeľ, Ján, podpredseda NR SR (2014-10-28):
S faktickou Jozef Mikloško.
Susko, Boris, poslanec NR SR (2020-07-07):
Ďakujem pekne za slovo. Vážený pán minister, ja som nepovedal, že podnikatelia nesúhlasia s opatreniami, ktoré sú obsahom tohto návrhu zákona ako takého. Ja som povedal, a to, čo povedal aj pán Machunka, viceprezident AZZZ, že nesúhlasí s tým, aby to išlo v skrátenom legislatívnom konaní, a nebol jediný. Je tam otvorený list Súdnej rady, prokurátorov atď., ktorí nesúhlasia s tým, aby tento návrh zákona išiel v skrátenom legislatívnom konaní. A to ani oni, ani ja som nepovedal, že nesúhlasíme s tými opatreniami, ktoré tam sú. A nesúhlasíme v skrátenom legislatívnom konaní z dvoch dôvodov. Jeden z dôvod je, že to neprešlo riadnym pripomienkovým konaním, to znamená, nemali sa možnosť k tomu vyjadriť dotknuté subjekty v riadnom pripomienkovom konaní, ktoré by bolo riadne vyhodnotené a zdôvodnené. A za druhé je to v rozpore so zákonom o rokovacom poriadku. A zákon o rokovacom poriadku jednoznačne hovorí o tom, že musia hroziť značné hospodárske škody štátu, nie podnikateľom. A pokiaľ hovoríte o tom, že veď viacero zákonov v tomto volebnom období prešlo takto, no áno, a práve preto sme proti tomu, aby sa takéto ďalšie návrhy nezneužívali. Pretože pokiaľ to bolo a naozaj súviselo s pandémiou COVID-19 a boli to opatrenia, ktoré mali znížiť riziká, tak, samozrejme, sme aj my ako opozícia zahlasovali za tieto opatrenia. Ale v tomto návrhu už nevidíme žiadne také opatrenia, ktoré by mali či už znížiť nejakým spôsobom nákladovosť jednotlivých podnikateľov a firiem, alebo nejaký dopad na samotný COVID. Tuná nie je žiaden dôvod na to, aby to išlo v skrátenom legislatívnom konaní. A pokiaľ chcete ďalej predkladať návrhy zákonov v skrátenom legislatívnom konaní, no tak máte 95 hlasov, zmeňte rokovací poriadok. Ale prečo stále a opakovane sa musíme vracať k tomu, že predkladáte návrhy zákonov v rozpore s rokovacím poriadkom. Ďakujem.
Blanár, Juraj, podpredseda NR SR (2023-06-27):
Ďakujem, pán spravodajca. Otváram rozpravu. Do rozpravy som obdržal tieto prihlášky písomné: ako poverený člen poslaneckého klubu SaS pán poslanec Gröhling a potom ďalší poslanci Tomáš Lehotský a Milan Mazurek. Ale ešte predtým požiadal o slovo pán navrhovateľ Vašečka, ktorému udeľujem slovo, a po ňom sa pripraví pán poslanec Gröhling. Nech sa páči, pán navrhovateľ.
Spišiak, Jaroslav, poslanec NR SR (2024-01-09):
Ďakujem za slovo. V príspevku ma zaujal faktor, ktorý z tých rôznych asi desiatich charakterizuje demokraciu, a to je faktor nezávislých médií. Z tohto aj z ďalšieho som usúdil, že naliehavosť prijatia tohto zákona v skrátenom legislatívnom konaní je odôvodňovaná tým, že treba veľmi naliehavo chrániť potencionálne ohrozovanie základných ľudských práv a slobôd. To by bolo takto pekne, lenže ide zrejme len o základné ľudské práva a slobody konkrétnych, konkrétnych ľudí, lebo súčasná vládna garnitúra pred tým, keď bola vládna garnitúra, keď bol Policajný zbor riadený pánom Gašparom, v podstate tie nezávislé médiá vnímala tak, že sledovala komando, policajné komando zhruba 40 novinárov a nielen ich, ale aj ich rodinných príslušníkov, dokonca deti, a hľadali rôzne kompromateriály, ktorými by mohli zastaviť tú iniciatívu nezávislých novinárov komentovať a prinášať informácie o nelegálnych aktivitách, korupčných aktivitách vtedajšej vlády. Čiže... a nakoniec policajti Národnej kriminálnej agentúry, ako aj prokurátori Úradu špeciálnej prokuratúry zadokumentovali, vyšetrili, navrhli na obžalobu, dokonca boli aj odsúdení niektorí členovia týchto policajných kománd a priznali sa a aj svedčili, že pre koho to robili, kto im dal pokyny, komu hlásili, komu odovzdávali správy, analytické diagramy rodinných príslušníkov, nezávislých novinárov, tak teraz... (Prerušenie vystúpenia časomerom.)
Kvorka, Ján, poslanec NR SR (2019-03-28):
Chcem sa poďakovať, pán predseda vlády, za vašu odpoveď a v krátkosti prajem vám aj celej vláde, aby sa vám darilo v nastúpenom trende. Ďakujem pekne.
I. Mikloš, podpredseda vlády a minister financií SR: (2004-09-24):
A druhá vec, ktorú musíme rozlišovať, je štátny rozpočet a iné rozpočty, verejné rozpočty, ktoré nie sú v štátnom rozpočte. A napríklad problém je v tom, že my štátny rozpočet plníme lepšie aj preto, že výdavky sú nižšie a príjmy vyššie, ale rozpočet Sociálnej poisťovne sa napríklad vyvíja horšie, ako bolo predpokladané, a aj preto do toho čísla celkového, ktoré je kľúčové, sa nám premietajú nielen štátny rozpočet, ale aj iné rozpočty. A čo sa týka tých výdavkov, tie výdavky sa míňajú pomalšie nie preto, že by som ja nechcel, aby sa míňalo, že by som to neschvaľoval, to je v kompetencii jednotlivých rezortov, ktoré nie vždy míňajú preto, že napríklad nie sú schválené programy napríklad v súvislosti s programami Európskej únie alebo preto, že napríklad meškajú investičné akcie a podobne. V rozpočtových pravidlách, ktoré ste schválili včera, je zmena v tom zmysle, že už nebudú tie rozpočtové pravidlá tak tlačiť rezorty, ako tlačili doteraz, aby míňali koncom roka hoci aj nezmyselne, pretože im tie peniaze prepadnú. Pri tých kapitálových výdavkoch prechádzajú do ďalších rokov, pri bežných výdavkoch prechádzajú z posledného štvrťroka ešte do prvého štvrťroka okrem mzdových výdavkov. Takže nie je to nič prekvapujúce a ten vývoj si myslím, že pozitívny je. Ďakujem pekne.
Abrhan, Pavol, poslanec NR SR (2013-12-17):
Pán predseda, chcem len pripomenúť, pre pánov poslancov je zasadnutie Osobitného kontrolného výboru Národnej rady na kontrolu činnosti SIS dnes o 12.15 v rokovacej miestnosti č. 71. Ďakujem.
Plevíková, Zuzana, poslankyňa NR SR (2024-09-20):
Ďakujem za slovo, pán predsedajúci. Vážený pán predsedajúci, vážené panie poslankyne, vážení páni poslanci, dovoľte, aby som vás informovala o prerokovaní uvedenej správy vo výboroch. Predseda Národnej rady rozhodnutím z 2. júla 2024 pridelil predmetnú správu na prerokovanie ústavnoprávnemu výboru, výboru pre obranu a bezpečnosť a výboru pre ľudské práva a národnostné menšiny. Zároveň určil ústavnoprávny výbor za gestorský výbor a lehotu na prerokovanie predmetnej správy vo výboroch. Ústavnoprávny výbor a výbor pre obranu a bezpečnosť správu prerokovali a vzali ju na vedomie. Výbor pre ľudské práva a národnostné menšiny o uvedenej správe nerokoval. Ústavnoprávny výbor ako gestorský výbor odporúča správu generálneho prokurátora vziať na vedomie. Spoločná správa výborov o prerokovaní správy generálneho prokurátora bola schválená uznesením ústavnoprávneho výboru č. 152 z 12. septembra 2024. Týmto uznesením výbor poveril ako spravodajcu poslankyňu Zuzanu Plevíkovú a určil poslancov Miroslava Čellára, Richarda Eliáša, Richarda Glücka, Tibora Gašpara, Štefana Gašparoviča a Adama Lučanského za náhradníkov spravodajcu. Preto informujem o výsledku rokovania výborov. Pán predsedajúci, prosím, otvorte rozpravu.
Viskupič, Marián, poslanec NR SR (2023-03-15):
Ďakujem pekne obom kolegom, ktorí reagovali, jednoznačne v podstate s takmer všetkým sa dá úplne súhlasiť. Skutočne začnem asi tým, že táto téma by si zasluhovala ale že výrazne vyššiu pozornosť, skutočne tu by ozaj mal sedieť pán poverený premiér a mal by vysvetľovať, lebo toto je to kľúčové. Od toho, ako vyzerajú verejné financie, sa odvíja všetko. Či budeme mať na zdravotníctvo, na sociálne veci, na akékoľvek zmysluplné zmeny, čiže jednoznačne to len súhlasím. No čo sa týka tých vysokých cien, áno, po jednej z energií, samozrejme, to, to je problém a teda treba to krátkodobo riešiť, to som, to som povedal, no zároveň ale ak by sme toto povedali, že vysoké ceny energií na Slovensku sú jediným problémom, prečo nám či už klesá priemyselná produkcia, alebo pomaličky odskakujú investori, či už teraz odchádza Dr. Oetker alebo posun baterkárne, respektíve že sme vypadli zo súťaže o baterkáreň Volkswagenu, nie je to, samozrejme, len o energiách. Treba povedať, že, a to je to, čo som sa tu snažil vykresliť, že tá nepredvídateľnosť konania a správania sa a menenia zákonov u aktuálnej vlády, ale ja to personifikujem ku osobe pána Igora Matoviča, toto robí obrovský problém v dôveryhodnosti Slovenska a v takej tej reputácii. Prečo by mal ísť na Slovensko investor, ktorý teraz tu pozerá na Slovnaft napríklad, ktorému teda Európa povedala, že mohol by mať pre tento rok, nemusí mať, mohol by mať 33 percenta, percentuálnu solidárnu daň, s čím by sa dalo súhlasiť, ale teda minister financií osobne príde so 70 % a potom ešte v relácii rozpráva, že ale on to zvýši na 90 %. Ako prečo by sa mala nejaká firma rozhodnúť, že pôjde investovať, pôjde pracovať a zamestnávať v tejto krajine ľudí, keď dnes nevie, čo ju čaká za dni. Toto sú všetko tie skutočné škody, ktoré proste, ktoré robíme tejto krajine aj pre jej budúcnosť.
S. Janiš, poslanec: (2007-12-07):
Čo sa týka, ja som povedal, vy snahu predávate ako produkt. Vy snahu postaviť diaľnice, váš premiér predáva v podstate, akoby tá diaľnica už bola postavená. Toto je váš marketingový ťah a nikto vám ho neberie, len nám treba ako opozícii upozorňovať na to, že predávať snahu nie je voči nim férové. Treba voči nim predávať skutky. Čo sa týka toho, aby sme my dali návod, ako treba tie diaľnice do roku 2010. Po prvé, my sme v roku 2007 nepovedali, že do roku 2010 diaľnice  postavíme. To ste povedali vy. Za rok a pol vládnutia ste nepripravili ani jeden kilometer diaľnic. Neobstarali ste ani jeden kilometer diaľnic. Za rok a pol dostavujete to, čo sme rozostavali my. Nezačali ste nič. Takže pri tomto tempe rok a pol máte za sebou nula kilometrov začatej diaľnice, nula kilometrov obstaranej diaľnice. Ak budete takto pokračovať, tak rozhodne ten rok 2010 nestihnete. No, pochopil som to tak od pána kolegu Kvorku, že najlepšie by bolo, kebyže vám my ešte aj tie diaľnice postavíme, aby ste vy v roku 2010 mohli strihať pásky. No, páni, vládnete, hľadajte riešenia, hľadajte riešenia a plňte svoje sľuby.
Droba, Juraj, poslanec NR SR (2011-10-18):
Ďalej navrhujem, aby za gestorský výbor určila hlasovaním Zahraničný výbor Národnej rady Slovenskej republiky s tým, že určené výbory návrh zákona prerokujú v termíne do tridsiatich dní a v gestorskom výbore do tridsiatich dvoch dní od prerokovania návrhu zákona v Národnej rade Slovenskej republiky v prvom čítaní.
Bugár, Béla, podpredseda NR SR (2017-03-22):
Zle ste sa pozerala. Pani podpredsedníčka Ďuriš Nicholsonová, nech sa páči.
Hrnčiar, Andrej, podpredseda NR SR (2018-09-13):
Nech sa páči, doplňujúca otázka.
Bugár, Béla, podpredseda NR SR (2018-01-30):
Nech sa páči, prezentujme sa a hlasujme o bodoch zo spoločnej správy s odporúčaním schváliť. (Hlasovanie.) Prítomných 139, za 81, zdržalo sa 56 poslancov, 2 nehlasovali. Návrh sme schválili. Ďalej.
Bugár, Béla, podpredseda NR SR (2017-10-18):
Ďakujem. Takže, vážené pani poslankyne, páni poslanci, pokračujeme v prerušenom rokovaní, a to hlasovaním najprv o druhom čítaní o vládnom návrhu zákona, ktorým sa mení a dopĺňa zákon č. 504/2003 Z. z. o nájme poľnohospodárskych pozemkov (tlač 658). Ale o slovo sa hlási pani ministerka školstva, pani ministerka Lubyová. To znamená, tým pádom musíme si brať na vedomie, že sa otvára rozprava. Nech sa páči, pani ministerka, máte slovo. (Opätovné rokovanie o vládnom návrhu zákona, ktorým sa mení a dopĺňa zákon č. 504/2003 Z. z. o nájme poľnohospodárskych pozemkov, poľnohospodárskeho podniku a lesných pozemkov a o zmene niektorých zákonov v znení neskorších predpisov a ktorým sa mení zákon č. 24/2015 Z. z., ktorým sa mení a dopĺňa zákon Národnej rady Slovenskej republiky č. 180/1995 Z. z. o niektorých opatreniach na usporiadanie vlastníctva k pozemkom v znení neskorších predpisov a ktorým sa dopĺňa zákon č. 504/2003 Z. z. o nájme poľnohospodárskych pozemkov, poľnohospodárskeho podniku a lesných pozemkov a o zmene niektorých zákonov v znení neskorších predpisov , tlač 658.)
Žitňanská, Lucia, podpredsedníčka vlády a ministerka spravodlivosti SR (2016-11-24):
Ďakujem pekne za slovo. Vážený pán poslanec, dovoľte mi, aby som vám za pána ministra Érseka odpovedala. V roku 2016 boli vyhlásené dve výzvy na predkladanie žiadostí o poskytnutie príspevku na zateplenie rodinného domu. Celkom bolo doručených 196 žiadostí, z toho 134 žiadostí v rámci prvej výzvy a 62 žiadostí v rámci druhej výzvy. Z uvedeného celkového počtu žiadostí bol k 23. 11. 2016 k 77 žiadostiam podaným pred realizáciou zateplenia rodinného domu rezervovaný príspevok vo výške 500 500 eur a k 14 žiadostiam bol poskytnutý príspevok vo výške 34 119 eur priamo žiadateľom po zrealizovaní zateplenia rodinného domu. K deväťdesiatim šiestim žiadostiam bolo vydané rozhodnutie o neposkytnutí príspevku, respektíve zastavení konania o poskytnutí príspevku z dôvodu, že žiadateľ nespĺňal zákonom stanovené podmienky, nedoplnil požadované doklady na základe výzvy ministerstva na doplnenie, prípadne odstúpil od podania žiadosti. V súčasnosti ešte k deviatim žiadostiam prebieha proces posudzovania. Ministerstvo predpokladá vyhlásenie ďalšej, v poradí tretej výzvy na predkladanie žiadostí o poskytnutie príspevku v druhom štvrťroku 2017, nakoľko je v súčasnosti pripravovaný na predloženie do medzirezortného pripomienkového konania návrh novely zákona č. 555/2005 Z. z., ktorý upravuje podmienky na poskytnutie príspevku. Lehota na predkladanie žiadostí v rámci tejto tretej výzvy sa predpokladá minimálne tri mesiace.
Laššáková, Jana, podpredsedníčka NR SR (2015-11-12):
Na vystúpenie pána poslanca pán poslanec Madej s faktickou poznámkou, končím možnosť prihlásiť sa s faktickými poznámkami. Nech sa páči, pán poslanec.
Pellegrini, Peter, predseda NR SR (2015-05-19):
Pán poslanec, dám hlasovať o vašom návrhu. Len aby som vám ozrejmil moju motiváciu, keďže vidím, ako je program, a zajtra nás o 14.00 hod. čaká bod programu informácia vlády o aktuálnom stave čerpania implementácie štrukturálnych fondov, ktorú takisto táto Národná rada si vyžiadala a chcem zabezpečiť, aby diskusia a rozprava a samotná voľba predsedu NKÚ prebiehala dôstojne a nebola pretrhnutá a trvala možno štyri až päť dní, preto bola moja motivácia. Ale dávam návrh o tom, aby sme hlasovali o návrhu pána poslanca Lipšica, to znamená, v prípade, že rozprava neskončí skôr ako do 21.00 hod., budeme rokovať dnes len do 21.00 hod. Nech sa páči, prezentujme sa a hlasujme. (Hlasovanie.) Prítomných 135 poslancov, za hlasovalo 115, proti bolo 8, zdržalo sa 10 poslancov, nehlasovali 2. Konštatujem, že dnes budeme o tomto bode rokovať do 21.00 hod. Potom budeme pokračovať zajtra o 9.00 hod. a v prípade, že neskočí návrh do 12.00 hod., budeme rokovať o ďalších bodoch, ktoré sú termínované. Pán poslanec Přidal.
Drdul, Dominik, poslanec NR SR (2022-12-07):
Ďakujem veľmi pekne za slovo, pán predseda. V rozprave vystúpilo osem poslancov. Poslanec Baránik podal pozmeňujúci návrh k návrhu uznesenia. Najprv budeme hlasovať o tomto pozmeňujúcom návrhu. Dajte, prosím, o ňom hlasovať.
Pellegrini, Peter, predseda NR SR (2015-12-08):
Vážené kolegyne, kolegovia, poprosím vás, aby ste sa dostavili do rokovacej sály, aby som vás mohol informovať o výsledku rokovania poslaneckého grémia. (Zaznenie gongu.) Kolegyne, kolegovia, na základe výsledku rokovania poslaneckého grémia mi dovoľte, aby som vás informoval, že sme sa dohodli na nasledovnom postupe. O ústave budeme hlasovať teraz, tak ako bolo pôvodne dohodnuté. Zároveň po hlasovaní o ústave prerušíme rokovanie Národnej rady a budeme pokračovať o 14.00 hod. ďalej v rozprave o novele Trestného zákona. O 14.00 hod. na mieste navrhovateľa bude pán minister vnútra Kaliňák. Budeme teda pokračovať v prerušenom hlasovaní v druhom čítaní o vládnom návrhu ústavného zákona, ktorým sa mení ústava, ktorý prerokúvame v skrátenom legislatívnom konaní (tlač 1858). Poprosím pána predsedu ústavnoprávneho výboru Róberta Madeja, by hlasovanie uvádzal. (Hlasovanie o vládnom návrhu ústavného zákona, ktorým sa mení Ústava Slovenskej republiky č. 460/1992 Zb. v znení neskorších predpisov , tlač 1858.)
Svrček, Miloš, poslanec NR SR (2023-05-18):
Ďakujem pekne za slovo. Pán poslanec, ďakujem ti za vystúpenie. Áno, musím s tebou súhlasiť. Rodičovský zavie... príspevok alebo rodičovský dôchodok sa zaviedol, aby sa zmiernila diskriminácia matiek, ktoré vychovali viac pracujúcich detí. A tým, že sa venovali výchove, a v tom čase platili oveľa menšie odvody do dôchodkového systému, majú aj nižšie dôchodky. Čiže aspoň touto cestou sa rodičovským bonusom alebo rodičovským dôchodkom chcelo pomôcť práve tejto skupine ľudí. A ja mám informáciu, avšak je to aj verejne vonku, že sa podporí okolo 850-tisíc dôchodcov momentálne, a práve aj preto sme prišli spoločne s kolegom Lukáčom s týmto poslaneckým návrhom, aby sa myslelo aj na 50-tisíc taktiež príslušníkov ozbrojených zborov, resp. ich rodičov, aby aj oni dostávali rodičovský príspevok. Čiže ja pevne verím, že tento návrh zákona prejde. A čo sa týka tvojho pozmeňujúceho návrhu, áno, tiež súhlasím s tým, že veľmi nesúvisí s pôvodným návrhom, ale na druhej strane dáva to logiku, je opodstatnený. Ja som dokonca prekvapený, že to doteraz nefungovalo, takže ja určite budem odporúčať schválenie tvojho pozmeňujúceho návrhu a nemáme k tomu výhrady. Takže ďakujem ešte raz za tvoje vystúpenie a súhlasím s tým, že dôchodcom alebo rodičom týchto pracujúcich detí, ktoré posielajú rodičovský bonus, tak určite im to pomôže aj v budúcnosti.
Matovič, Igor, poslanec NR SR (2024-02-21):
Mišo, som rád, že si pripomenul Jána Kuciaka v súvislosti s preukazovaním pôvodu majetku, lebo však v podstate to, čo robil, bolo práve poukazovanie na to, že niekto si tu užíva majetok, ktorý v žiadnom prípade nie je v súlade s tým, čo títo ľudia legálne zarobili. Najmä to boli politici SMER-u a im blízki ľudia a kvôli tomu zomrel. Jednoducho niekto z nich si povedal, že tuto nejaký mladý novinár nám predsa nebude kázať o morálke a nebude nám vkuse dýchať za chrbtom a poukazovať na to, ako rozkrádame verejné zdroje. Na druhej strane jedným dychom sa mi v tento deň žiada povedať, že mnohí novinári, bohužiaľ, zneužívajú pamiatku Jána Kuciaka a veľakrát sa za neho len skrývajú. Aj dnes, keď som si pozrel statusy niektorých známych alebo vedúcich šéfredaktorov médií, tak Ján Kuciak sem, Ján Kuciak tam, len mnohých týchto novinárov od Jána Kuciaka delí to podstatné, a to je schopnosť hľadať pravdu. Byť novinárom je de facto poslanie. Poslanie, ktoré má hľadať pravdu alebo poslanie pre povolanie, ktoré je o hľadaní pravdy. A, bohužiaľ, mnohí novinári na Slovensku si mýlia hľadanie pravdy s pocitom, že sú majiteľmi pravdy. S pocitom, že keď majú klávesnicu, majú pero, majú funkciu alebo pozíciu v nejakom médiu, tak automaticky to, čo napíšu, je pravda. A práve pre činnosť mnohých z týchto ľudí po voľbách v roku 2020 nám sa vrátila k moci mafia a v omnoho horšej podobe ako v časoch, kedy Ján Kuciak písal. Jednoducho títo ľudia neuniesli to, že isté hnutie OĽANO vtedy porazilo Progresívne Slovensko a Progresívne Slovensko zostalo pred bránami parlamentu. A ich boj proti nám spôsobil návrat... (Prerušenie vystúpenia časomerom.)
Blanár, Juraj, podpredseda NR SR (2023-05-18):
Teraz v rozprave vystúpi pán poslanec Peter Kremský, po ňom sa pripraví pani poslankyňa Lucia Drábiková. Pani poslankyňa Drábiková, pripravíte sa po poslancovi Kremskom. (Reakcia z pléna.) Ale dobre, že ste v strehu, aspoň nám to bude odsýpať. Ďakujem.
Kollár, Boris, predseda NR SR (2021-10-27):
Prosím, prezentujme sa a hlasujme. (Hlasovanie.) Prítomných 130 poslancov, za 80, proti 11, zdržalo sa 39. Konštatujem, že sme schválili vládny návrh novely daňového poriadku. Ďalej budeme, s procedurálnym návrhom teraz vystúpi pán poslanec Dobeš, potom pán poslanec Kéry. Nech sa páči, pán poslanec Dobeš, máte slovo.
P. Hrušovský, podpredseda NR SR: (2002-06-19):
(Hlasovanie.) Prítomných je 112 poslancov, za 83, proti 5, zdržalo sa 17, nehlasovalo 7. Návrh sme schválili. Páni poslanci, ešte nám zostáva hlasovať o celkom piatich prerokovaných bodoch. Odporúčam, aby sme hlasovali a potom vyhlásili obedňajšiu prestávku. Prosím teraz pána poslanca Klemensa, aby uvádzal hlasovania k vládnemu návrhu zákona č. 291/1996 Z. z. o odrodách a osivách . Pán poslanec Klemens. J. Klemens, poslanec: Ďakujem pekne. Vážený pán predsedajúci, vážené kolegyne a kolegovia. V rámci rozpravy k predmetnému návrhu zákona nevystúpil nikto, preto budeme hlasovať len o bodoch zo spoločnej správy. Dajte, prosím, pán predsedajúci, hlasovať o bodoch zo spoločnej správy číslo 1 až 4 s návrhom gestorského výboru tieto body schváliť.
R. Chmel, minister kultúry SR: (2003-11-06):
Takže v tomto zmysle to, že slovenská kinematografia dospela až do bodu nula, alebo, ak nie ešte hlbšie, je otázka na zamyslenie. A ja aj z tohto miesta chcem apelovať na ctenú snemovňu, že budete mať, pani poslankyne a páni poslanci, možnosť sa k tomu vyjadriť aj pri schvaľovaní zákona o Slovenskej televízii, kde sme práve pamätali na to, aby peniaze, dajme tomu, aj tie z koncesionárskych poplatkov išli aj na pôvodnú filmovú tvorbu. Ďakujem vám za pozornosť. (Potlesk.)
V. Palko, minister vnútra SR: (2003-09-10):
Návrhom sa tiež ruší evidencia dopravných priestupkov a potrebné údaje z tejto evidencie sa prenášajú do evidencie vodičov. Z dôvodu zosúladenia so zákonom o ochrane osobných údajov sa v § 85 zákona vymedzuje zoznam osobných údajov, ktoré bude možné viesť v evidencii vodičov. Návrhom zákona sa tiež ruší povinnosť používania pneumatík so zimným druhom dezénu s príslušným označením na idúcom motorovom vozidle. Uvedená povinnosť bola zavedená zákonom č. 247/2003 nedávno a zavedením tejto povinnosti sa, myslím, nezohľadnili niektoré aspekty a atribúty v medzinárodnej cestnej premávke ustanovené medzinárodnými zmluvami, ktorými je Slovenská republika viazaná. Diskusia v rámci odbornej, ale i laickej verejnosti o vhodnosti a nevyhnutnosti zavedenia takejto povinnosti poukázala i na niektoré problémy pri aplikácii tejto povinnosti. Vážená pani podpredsedníčka, vážené pani poslankyne, páni poslanci, dovolím si vás požiadať o postúpenie návrhu zákona na ďalšie legislatívne konanie. Ďakujem. Z. Martináková, podpredsedníčka NR SR: Ďakujem, pán minister. Prosím spravodajcu, ktorého určil navrhnutý gestorský výbor pre obranu a bezpečnosť, pána poslanca Jozefa Šimka.
Laššáková, Jana, podpredsedníčka NR SR (2012-11-07):
Pán poslanec Sulík, nech sa páči.
Vaľová, Jana, poslankyňa NR SR (2014-05-27):
Pán predseda, poprosím, dajte hlasovať o tom, že Národná rada Slovenskej republiky v súlade s rozhodnutím predsedu Národnej rady Slovenskej republiky prideľuje predložený návrh zákona na prerokovanie Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre financie a rozpočet a Výboru Národnej rady Slovenskej republiky pre sociálne veci. Ďalej aby gestorský výbor určil hlasovaním Výbor Národnej rady Slovenskej republiky pre sociálne veci, aby predmetný návrh zákona výbory prerokovali do 30 dní a gestorský výbor do 32 dní od prerokovania návrhu zákona v Národnej rade Slovenskej republiky v prvom čítaní.
Laurenčík, Milan, podpredseda NR SR (2022-04-29):
S faktickou poznámkou pán poslanec Robert Fico, nech sa páči.
P. Hrušovský, predseda NR SR: (2003-12-12):
(Hlasovanie.) 141 prítomných, 91 za návrh, 14 proti, 35 sa zdržalo, 1 nehlasoval. Návrh sme schválili. Ďalší návrh. J. Hurban, poslanec: Zároveň odporúčam prideliť tento návrh zákona v druhom čítaní okrem výboru pre financie, rozpočet a menu aj ústavnoprávnemu výboru, výboru pre hospodárstvo, privatizáciu a podnikanie a výboru pre pôdohospodárstvo. Za gestorský výbor navrhujem výbor pre financie, rozpočet a menu a zároveň odporúčam, aby uvedené výbory prerokovali návrh zákona do 30 dní a gestorský výbor do 31 dní od prerokovania na tejto schôdzi Národnej rady. Pán predseda, dajte, prosím, hlasovať.
Potocký, Milan, poslanec NR SR (2023-02-01):
Ďakujem za slovo, pán predseda. Keďže pôvodný návrh zákona mal mať účinnosť od 1. januára 2023, je potrebné upraviť účinnosť návrhu tohto zákona, takže prečítam môj pozmeňujúci návrh. Pozmeňujúci návrh poslanca Národnej rady Slovenskej republiky Milana Potockého k vládnemu návrhu zákona, ktorým sa mení a dopĺňa zákon Národnej rady Slovenskej republiky č. 13/1993 Z. z. o umeleckých fondoch v znení neskorších predpisov (tlač 1209). 1. V čl. I bod 5 v nadpise § 25g sa slová „účinné od 1. januára 2023“ nahrádzajú slovami „k úpravám účinným dňom vyhlásenia“ a v texte § 25g sa slová „od 1. januára 2023“ nahrádzajú slovami „odo dňa vyhlásenia“. 2. V čl. II sa slová „1. januára 2023“ nahrádzajú slovami „dňom vyhlásenia“.
Halgašová, Jarmila, poslankyňa NR SR (2022-05-25):
Ďakujem pekne. Kolega, ďakujem za tú reakciu. Čo sa týka tej úradnej kontroly, to sa dostane k takému komplexnejšiemu, pokiaľ ide o, čo ste sa pýtali, 50 % z ceny potravín pri predaji po uplynutí DMT. To nerieši ani terajšia, terajšie znenie zákona, ani pozmeňujúci návrh, ale je v záujme každého jedného obchodníka, aby keď mu zostane na sklade potravina po uplynutí dátumu minimálnej trvanlivosti, aby túto cenu znížil tak, aby dokázal túto potravinu v lehote 45 dní predať, dopredať. Podotýkam, a to je veľmi dôležité aj v tomto prípade, ten predávajúci alebo prevádzkovateľ potravinárskeho podniku zodpovedá za to, že ponúka konečnému spotrebiteľovi potravinu, ktorá je bezpečná. Čiže nemôže dôjsť k ničomu takému. Pokiaľ ide o tie kompetencie, Úrad verejného zdravotníctva a Štátna veterinárna a potravinová správa, ja som presvedčená o tom, že je konečne potrebné pristúpiť k zjednoteniu úradnej kontroly potravín. Úrad verejného zdravotníctva by sa mal starať o zdravotnú bezpečnosť, čiže o ľudí, to je jedna vec a druhá vec je, nech sleduje, by som povedala, bezpečnosť potravín tak, ako je to teraz v zákone o ochrane verejného zdravia, že výrobcovia, alebo teda zariadenia spoločného stravovania uchovávajú vzorku jedla a v prípade nejakého, nejakých ťažkostí potom to toto jedlo oni kontrolujú. Ale čo sa týka pôvodu potravín, vysledovateľnosť a bezpečnosť tejto potraviny, tak toto by malo zostať určite v kompetencii výlučne Štátnej veterinárnej a potravinovej správe, pretože ona sleduje tú potravinu od farmy až po tú vidličku. A jej to má zostať. Nestihnem dopovedať, ale rýchly... (Prerušenie vystúpenia časomerom.)
Paška, Pavol, poslanec NR SR (2012-02-29):
Ďakujem pekne, pán predseda. Ja som chcel reagovať procedurálne, ale keďže som sa nedostal potom ako pán poslanec Matej zaútočil na grémium Národnej rady, pretože chcem upozorniť, dámy a páni, že spôsob, akým sa snažíme uviesť do života zákonnú normu, možno nie celkom obvyklým spôsobom, ktorá má uchrániť štát pred obrovskými národohospodárskymi stratami, ktoré zavinil minister Ivan Mikloš, minister financií je plne v súlade jednak so zákonom o rokovacom poriadku a je výsledkom kolektívnej politickej dohody na politickom poslaneckom grémiu. Pán poslanec, ja rozumiem, že úporne musíte brániť svojho ministra a partiu kamarátov, ktorá zbabrala prechod na nový spôsob informačného systému v finančnej správe, ale skúste pochopiť, že pravidlá legislatívnej praxe, ako aj rokovanie v tejto Národnej rade sa neriadia emóciami, ale sa riadia zákonom. Aj preto a budem teraz hovoriť ku svojim kolegyniam a kolegom z poslaneckého klubu SMER-u – sociálnej demokracie, sa chcem ospravedlniť, že to možno trvalo trošku dlhšie, ale chcem povedať, že sme veľmi pozorne a dlho analyzovali, ako zabezpečiť absolútne nespochybniteľný legislatívny proces. Pán poslanec Pado. Sme opakovane v druhom čítaní. Keby ste si pozorne prečítali ten návrh a zákon o rokovacom poriadku, tak by ste zistili, že postupujeme absolútne korektne na základe jednak veľmi širokej politickej dohody a jednak aj postojov ústavnoprávneho výboru, ako aj právnikov, ktorí vedia o tom, ako má legislatívny proces vyzerať, trošku viac. Dámy a páni, bráňte svojho ministra akokoľvek, ale táto Národná rada má mandát ešte stále do 10. marca na to, aby normálnym, zákonom stanoveným spôsobom naprávala chyby v exekutíve, ktoré spôsobujú neschopní ľudia. Ďakujem. (Potlesk.)
Ňarjaš, Erik, poslanec NR SR (2022-12-06):
Ďakujem za slovo. Zdochýnajúci kôň kope. Takto by som zhodnotil situáciu SaS. Návrh ministerstva financií je legitímny, logický a zároveň zodpovedný. Snažíte sa len a len oponovať čokoľvek, s čím vláda príde. Ste nervózni z toho, že ministerstvu financií sa darí a môže tak pomáhať občanom prekonávať krízy, rodinám či podnikateľom. Zníženie DPH na gastro je výborná vec. A verím, že sa pomôže ešte viac. Pracujeme s tým, čo máme. Momentálne je to nastavené na tri mesiace, nakoľko to nám dovoľuje zodpovedný rozpočet. Verím však, že na to, že ak na to budeme mať, tak sa DPH na gastro zníži dlhodobo.
Sedlák, Justín, poslanec NR SR (2024-10-23):
Vážené panie poslankyne, vážení páni poslanci, vážený pán minister, Výbor Národnej rady Slovenskej republiky pre hospodárske záležitosti ma určil za spravodajcu k vládnemu návrhu zákona, ktorým sa mení a dopĺňa zákon č. 474/2013 Z. z. o výbere mýta za užívanie vymedzených úsekov pozemných komunikácií a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony, tlač 407. V súlade s § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom návrhu zákona. Konštatujem, že uvedený návrh spĺňa náležitosti podľa rokovacieho poriadku a legislatívnych pravidiel tvorby zákonov. Zo znenia návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady Slovenskej republiky navrhujem, aby návrh zákona prerokovali výbory: Ústavnoprávny výbor Národnej rady Slovenskej republiky, Výbor Národnej rady Slovenskej republiky pre financie a rozpočet, Výbor Národnej rady Slovenskej republiky pre hospodárske záležitosti. Za gestorský výbor navrhujem Výbor Národnej rady Slovenskej republiky pre hospodárske záležitosti. Odporúčam, aby výbory predmetný návrh zákona prerokovali do 30 dní a v gestorskom výbore do 32 dní od prerokovaného návrhu zákona v Národnej rade Slovenskej republiky v prvom čítaní. Pán predsedajúci, prosím, otvorte všeobecnú rozpravu.
Jakab, Elemér, poslanec NR SR (2018-02-01):
Dajte hlasovať o bodoch 1 až 3 a 5 štvrtého pozmeňujúceho návrhu pani poslankyne Remišovej.
Matovič, Igor, poslanec NR SR (2013-03-26):
Pán kolega Simon, povedal si, že ľudia to posúdia a toho dôkazom je, že Slota tu už nesedí. Ale to je problém, že tu dvadsať rokov sedel. Ak by fungoval Braňov zákon, tak ver tomu, že Slota by tu nesedel ani tie štyri roky, hanbil by sa ako pes a ušiel by ešte skorej, ako by mu skončil mandát. Nič si nemusíš preto ani nejako vyprosovať. Opakujem to aj kolegyni Košútovej, aj kolegovi Bugárovi, keď aj Braňo povedal, že poslanci by nemohli piť, tak podľa mňa každý normálny človek pochopí, že sa tu nehovorí o 150 poslancoch a hovorí sa o konkrétnych niektorých, ktorí takýto problém majú. Pani poslankyňa Košútová, hovoríte k zákazu pitia alkoholu v parlamente, doslova citujem: „To je absolútna drzosť, čo to tu predvádzate, vyprosujem si to." Čo je na tom absolútna drzosť. Vy ako poslankyňa zakazujete zamestnancom, aby nepili na svojom pracovisku, prečo vám by títo zamestnanci nemohli zakázať, aby ste nepili na svojom pracovisku? To je spravodlivosť, to nie je drzosť. A, pán kolega Bugár, hovoríte o nadprávach, že sa tak nesprávate, že ich máte. To slúži na vašu česť, že sa tak nesprávate, ale každopádne poslanci doteraz nadpráva mali a v tejto veci aj nadpráva naďalej majú. Keď sme mali imunitu, jednoducho mali sme nejaké nadprávo. Keď vy ste ho nevyužívali, to slúži iba na vašu česť. Keď hovoríte o férovosti pomenovať takého poslanca, ja s tým nemám teoreticky problém. Môžem ho približne priblížiť. Ale najprv si to vybavím s tým človekom medzi štyrmi očami. Ale každopádne som upozornil, ak taký človek ešte raz ku mne príde a bude mi tu čokoľvek hovoriť a mrmlať opitý pod nosom, tak na neho upozorním a vyzvem predsedu, aby mu dal fúkať alebo aby ho vykázal. A keď hovoríte, že sme nevideli z našej strany nič, nejaké návrhy na nezamestnanosť a to sú veci, ktoré ľudí trápia, práve tento problém riešime, že tu sú poslanci, ktorí by mali riešiť takýto problém, ale keď niekedy ľudia nemajú istotu, že sú triezvi, tak sa asi v tejto veci na nich nemôžu spoľahnúť. Ja práveže by som očakával od vás ako dvadsaťročnej strany alebo politika s dvadsaťročnou skúsenosťou, že každý deň by ste súkali zákony.
P. Hrušovský, predseda NR SR: (2003-04-24):
Nech sa páči, pán poslanec Přidal.
P. Hrušovský, predseda NR SR: (2003-04-23):
(Prezentácia.) 111 prítomných poslancov. Konštatujem, že Národná rada Slovenskej republiky je schopná uznášať sa. Chcem vás informovať, že na 11. schôdzi Národnej rady overovateľmi budú poslanci Zoltán Horváth a Igor Federič, ich náhradníkmi Jozef Šimko a Ľudmila Mušková. Podľa zákona o rokovacom poriadku o ospravedlnenie svojej neúčasti na dnešnom rokovacom dni požiadali títo poslanci: podpredseda Národnej rady Slovenskej republiky Pavol Rusko, pani poslankyňa Angyalová, Dubovská, pani poslankyňa Antošová, Podracká, pán poslanec Árpád Duka-Zólyomi, pán poslanec Malchárek a pán poslanec Kozlík. Podľa § 24 ods. 1 zákona o rokovacom poriadku vám bol rozdaný program 11. schôdze Národnej rady Slovenskej republiky. Skôr ako dám slovo poslancom, ktorí chcú zmeniť alebo doplniť navrhnutý program 11. schôdze, chcem uviesť, že návrh gestorského výboru o výsledku hospodárenia Národnej banky Slovenska uvedie na 11. schôdzi guvernér Národnej banky pán Marián Jusko. O tom, aby mohol vystúpiť v Národnej rade, musí rozhodnúť Národná rada hlasovaním. Odporúčam, aby sme tento súhlas vyslovili zároveň s hlasovaním o návrhu programu 11. schôdze Národnej rady ako o celku. Ďalej chcem informovať prítomných pánov poslancov, že po dohode medzi predsedami poslaneckých klubov Slovenská televízia bude z 11. schôdze Národnej rady robiť záznam, ktorý odvysiela, a to z hodiny otázok a z bodu programu interpelácie a odpovede na interpelácie členov vlády. Tento bod programu je zaradený zajtra o 14.00 hodine ako pravidelný bod programu a po ňom bude bod interpelácie a odpovede členov vlády. Nech sa páči, teraz dávam slovo poslancom, ktorí chcú doplniť program 11. schôdze Národnej rady. Pani poslankyňa Beňová. M. Beňová, poslankyňa: Ďakujem veľmi pekne, pán predseda. Ctené kolegyne, vážení kolegovia, dovoľte mi, aby som navrhla doplnenie programu 11. schôdze Národnej rady o bod, ktorý by sa mohol nazvať pripravenosť Slovenskej republiky na vstup do Európskej únie. Chcela by som vás veľmi požiadať o podporu, aby sme tento bod do rokovania práve tejto schôdze zaradili, a to jednak z dôvodu, že nás čaká referendum, ktoré rozhodne o tom, či naši občania chcú, aby Slovensko bolo členským štátom únie, alebo nie, a okrem toho si myslím, že na pôde Národnej rady Slovenskej republiky by sme konečne mali otvoriť diskusiu o tom, ako je Slovenská republika pripravená na dôstojné a plnohodnotné členstvo ako nový členský štát Európskej únie. Chcela by som zároveň podotknúť, že naša politická strana Smer disponuje potrebnými 30 podpismi na zvolanie mimoriadnej schôdze, ale rozhodli sme sa, že sa pokúsime radšej touto cestou otvoriť diskusiu počas riadnej schôdze Národnej rady. Vážený pán predseda, kolegyne a kolegovia, návrh uznesenia by som po schválení tohto bodu potom predložila jednotlivým poslaneckým klubom. Ďakujem veľmi pekne.
Pellegrini, Peter, predseda NR SR (2015-02-10):
Prezentujme sa a hlasujme o návrhu pána spravodajcu prerokovať tento návrh zákona v druhom čítaní. (Hlasovanie.) Prítomných 130 poslancov, za 49, proti 65, zdržalo sa 15 poslancov, nehlasoval 1. Návrh sme neschválili. Poprosím teraz spravodajcu pána poslanca Júliusa Brocku, aby uviedol hlasovanie v prvom čítaní o návrhu poslancov Gibalovej, Fronca a Kvasničku na vydanie zákona, ktorým sa mení a dopĺňa zákon č. 447/2008 Z. z. o peňažných príspevkoch na kompenzáciu ťažkého zdravotného postihnutia, tlač 1361, bod 48. schváleného programu. Nech sa páči, pán poslanec, máte slovo. (Hlasovanie o návrhu poslancov Národnej rady Slovenskej republiky Moniky Gibalovej, Martina Fronca a Mariána Kvasničku na vydanie zákona, ktorým sa mení a dopĺňa zákon č. 447/2008 Z. z. o peňažných príspevkoch na kompenzáciu ťažkého zdravotného postihnutia a o zmene a doplnení niektorých zákonov v znení neskorších predpisov , tlač 1361.)
Blanár, Juraj, podpredseda NR SR (2021-02-05):
Na vaše vystúpenie, pani poslankyňa, dve faktické poznámky. Ako prvá pani poslankyňa Šebová, nech sa páči.
V. Veteška, podpredseda NR SR: (2005-10-26):
(Hlasovanie.) Prítomných 123, za 97, proti 1, zdržalo sa 25. Konštatujem, že sme pridelili návrh tohto zákona výborom, určili sme gestorský výbor a lehoty na jeho prerokovanie v druhom čítaní. Budeme pokračovať, teraz budeme hlasovať o návrhu skupiny poslancov Národnej rady Slovenskej republiky na vydanie ústavného zákona, ktorým sa mení a dopĺňa Ústava Slovenskej republiky č. 460/1992 Zb. v znení neskorších predpisov, tlač číslo 1313. Pán spravodajca Drgonec, nech sa páči, uveďte hlasovanie. J. Drgonec, poslanec: Ďakujem. Pán predsedajúci, prosím, aby ste dali hlasovať o tom, že Národná rada Slovenskej republiky sa uzniesla podľa § 73 ods. 3 písm. c) zákona o rokovacom poriadku prerokovať predložený návrh ústavného zákona v druhom čítaní.
Gyimesi, György, poslanec NR SR (2022-05-24):
Takže, vážený pán predseda, v rozprave vystúpili jedenásti poslanci a podané boli tri pozmeňujúce a doplňujúce návrhy. V rozprave požiadala pani poslankyňa Žitňanská o vyňatie bodu 2 spoločnej správy na osobitné hlasovanie. Bod 2 má odporúčanie gestorského výboru schváliť. O tomto budeme hlasovať po ostatných bodoch zo spoločnej správy. Pripomínam, že sme v skrátenom legislatívnom konaní, preto o skrátení lehôt nebudeme hlasovať. Pán predseda, teraz budeme hlasovať o bodoch spoločnej správy, ktoré neboli v rozprave vyňaté na osobitné hlasovanie, a sú to body 1, 3, 4, 5 a majú odporúčanie gestorského výboru schváliť.
Figeľ, Ján, podpredseda NR SR (2013-10-18):
Ďakujem pekne. Posledným rečníkom v rozprave k tomuto bodu programu je Zsolt Simon. Nech sa páči.
Kollár, Boris, predseda NR SR (2020-04-01):
(Zaznievanie gongu.) Pristúpime k hlasovaniu o prvom čítaní o vládnom návrhu zákona, ktorým sa dopĺňa Zákonník práce, tlač 36. Dávam slovo predsedníčke výboru pre sociálne veci pani poslankyni Jane Žitňanskej, aby uviedla hlasovanie. (Hlasovanie o vládnom návrhu zákona, ktorým sa dopĺňa zákon č. 311/2001 Z. z. Zákonník práce v znení neskorších predpisov a ktorým sa dopĺňajú niektoré zákony , tlač 36.)
Laššáková, Jana, podpredsedníčka NR SR (2014-06-06):
V rozprave chcete vystúpiť? (Reakcia navrhovateľa.) V rozprave chcete vystúpiť? Nech sa páči, ešte navrhovateľ chce vystúpiť v rozprave.
Pellegrini, Peter, predseda NR SR (2015-02-03):
Ďakujem veľmi pekne. Posledným prihláseným bol pán poslanec Brocka, ale nemá záujem vystúpiť, takže uzatváram rozpravu. Vyhlasujem rozpravu za skončenú. Zároveň prerušujem rokovanie o tomto bode programu a budeme pokračovať záverečnými vystúpeniami navrhovateľa zajtra o deviatej, pán minister. Pekný večer. (Prerušenie rokovania o 19.06 hodine.)
Figeľ, Ján, podpredseda NR SR (2013-11-26):
S ďalšou faktickou Viliam Novotný.
Grendel, Gábor, podpredseda NR SR (2023-03-17):
S reakciou na faktické poznámky pán poslanec Krúpa.
Dostál, Ondrej, poslanec NR SR (2020-12-03):
Pán poslanec Petrák, ja súhlasím, že tam sú možné obe riešenia. Aj teda vyhovieť pani prezidentke a schváliť jej pripomienky alebo schváliť ten zákon s jej pripomienkami a aj to upraviť v ústave a potom to bude v súlade. Podľa mňa tam ten rozpor nebude, keď nebol doteraz. Aj keď sa hovorí v ústave aj o udeľovaní. Ale teda nie celkom som dobre rozumel, keď ste hovorili o tom, že koalícia si preschválila ten zákon, lebo o tom zákone sme ešte nerokovali, ktorý vrátila pani prezidentka. Práve preto, že najprv to potrebujeme doriešiť v ústave a podľa toho, ako dopadne hlasovanie o ústave, až potom budeme hlasovať o zákone, ktorý nám vrátila pani prezidentka.
Galko, Ľubomír, poslanec NR SR (2012-07-24):
Ďakujem pekne. V podstate na pána poslanca Bašku netreba reagovať. Pán poslanec Šuca, ja by som naozaj odporúčal, aby ste sa venovali v tých faktických pripomienkach tomu, čo sa hovorí, a nie tomu, kto to hovorí, pretože keby sme chceli naskočiť na spoločnú nôtu, to vy mi poviete, že ja som nastúpil bez kravaty a vy ju máte krásku červenú, komunistickú, boľševickú... (Reakcia z pléna.) No, viete, myslím si, že je to zbytočné, neskáčte mi do reči, ja som vám neskákal do reči, to vás nectí. Dobre ďakujem. Čiže ale ja nechcem sa k tomuto znížiť, takže som to prvý a posledný raz povedal. Ešte raz vám zopakujem: Ktorý paragraf v tom zákone zaručí to, čo ste povedali? Ja to nebudem opakovať, lebo to bola znôžka fráz. Ja neviem, či vám to niekto poslal alebo ste to mali dopredu napísané. Ja som kritizoval tú časť, kde boli zrušené dve pozície dvoch riaditeľov a nahradená jednou. Toto predsa nemôže zabezpečiť to, čo ste povedali, nejaké centralizované obstarávanie a nejaké logistické úspory a ja neviem čo všetko. Jednoducho, dámy a páni, z tohto sa nevykrútite. Pán minister sa z toho nevykrúti, pretože natrel suchý chlieb s masťou a cibuľou a teraz sa nás snaží presvedčiť, že nám dáva nejaký novo upečený chlieb s kaviárom. A tak to proste jednoducho nie je. Ja sa mu v podstate ani moc nečudujem, pretože on má taký veľký vzor. Ja si pamätám, že pred niekoľkými dňami váš predseda, premiér povedal, že len 12 % ľudí sa dotknú vaše reštrikčné opatrenia. No ďakujem pekne. Ja vám garantujem, že keď tie veci zavediete, tak keď stretnem na ulici 100 ľudí, tak deväťdesiatich ôsmich sa tie opatrenia dotknú, to šklbanie, ktoré pripravujete, a tých dvoch sa nedotknú preto, lebo to budú buď politici strany SMER, alebo vaši mecenáši. Ďakujem pekne.
Dostál, Ondrej, poslanec NR SR (2011-10-11):
Pán poslanec Janiš, chcem sa spýtať, že či by sme neuvažovali nad tým, že na Slovensku navrhneme ako logo eurovalu Čierneho Petra, lebo mám pocit až príliš často sa dostávame k tomu Čiernemu Petrovi. Nepochybujem o tom, že zopár poslancov aj v tejto sále je presvedčených o tom, že euroval je dobré riešenie alebo aspoň najmenej zlé z tých zlých, ale veľká časť aj vládnej koalície ako jeden z hlavných argumentov používa to, že predsa nemôžeme dopustiť, aby Slovensku pripadol ten Čierny Peter, aby sme my boli tým, kto celý euroval zablokuje. A ako sledujem túto diskusiu, a váš príspevok to v takej najkryštalistickejšej podobe predviedol, čo som dosiaľ zaregistroval, tak aj celá táto diskusia je o tom, kto bude mať Čierneho Petra za pád vlády Ivety Radičovej. Tak zasa je to taká hra s Čiernym Petrom. Tak zvážme teda, že či toto by nebol dobrý symbol aj pre celý euroval, prinajmenšom pre účely Slovenskej republiky.
Šimko, Igor, poslanec NR SR (2024-04-17):
Pán poslanec Štefunko, ďakujem za vaše vystúpenie. Ja rešpektujem váš názor, ale máme diametrálne odlišné pohľady. Vy chcete podporovať predlžovanie a de facto stagnáciu, my chceme výrazne podporovať silný štát. S tým sme išli aj do volieb a spoločne v koalícii takého výsledky ideme doručovať. Úlohou vlády nie je stagnovať v štáte, alebo aby štát stagnoval, ale úlohou vlády je, aby tu po tej vláde niečo ostalo hmatateľné a v regiónoch. My nechceme len silnú Bratislavu, ktorá je silná už dnes, my chceme silné regióny. A keď ste hovorili, že ste rodák od Popradu, tak predpokladám, že ste odišli preto, lebo ste tu našli školu, robotu, lepšie sa tu žije. Prečo toto nechcete doručiť ľuďom v regiónoch, nielen na východe, na Spiši, pri Žiline, hocikde, preto, aby nemuseli odchádzať, a preto, aby tam ostali žiť? S dopravou ide priemysel, s priemyslom idú ďalšie strategické investície a ja osobne si myslím, že úroveň 100 mil. môže byť aj zbytočne veľa a malo by to byť ešte menej, pretože strategická investícia v regióne môže byť aj za 30, 50, 70 mil. výrazným impulzom pre región a môže naštartovať obrovské veci, ktoré budú len pozitívne a neskôr sa tam bude lepšie žiť, budú sa tam rodiť aj deti, nebudú sa rodiť len na západe krajiny a tí ľudia nebudú musieť odchádzať. A s tým, že tie vlaky na Slovensku majú výrazne zrýchliť, s tým úplne súhlasím a plne tento zákon podporujem. Ďakujem pekne.
Žiga, Peter, podpredseda NR SR (2024-06-21):
Ďakujem pekne. Na vaše vystúpenie nie je žiadna faktická poznámka. Ďalším vystupujúcim v rozprave je pán poslanec Igor Matovič.
Kozelová, Monika, poslankyňa NR SR (2022-06-16):
Pán podpredseda Blanár, je to pravda, ľudia majú pamäť, takže určite si budú pamätať aj ťuťuli-muťuli vaše cétéčka a tunely Višňové a podobné skvosty. Musím vám povedať, že budú si pamätať aj nasledovné a budem citovať: Za najväčšiu prednosť Slovenska považujem miernu povahu ľudí, ktorí žijú na Slovensku. Z hľadiska sociálnej výdrže nehovorím o politickom hneve, ktorý môže prísť kvôli nejakým kauzám. Mne kolegovia premiéri na Európskej rade nechceli veriť, že na Slovensku je bežný dôchodok 280 eur. Nechceli mi veriť, že vo firme človek zarába 450 eur. Povedali mi, že je nemožné z niečoho takého vyžiť, a práve taká nejaká schopnosť ľudí žiť z nízkych príjmov, postarať sa o svoje rodiny aj za cenu, že títo ľudia často robia v dvoch-troch zamestnaniach, toto je podľa mňa prednosť Slovenska, a myslím si, že sme podstatne života schopnejší ako Francúzi, Španieli, Portugalci. Nechcem nás porovnávať s inými krajinami, ale máme pred nimi takýto náskok. Keby takáto situácia dopadla na Španielov, že tam budú žiť z 300 – 400 eur, tak asi zapália krajinu. Ale naši ľudia žijú a idú ďalej. Toto je naša prednosť. A ak prídu ťažké časy, tak podstatne jednoduchšie prežijú ťažšie časy Slováci. Autorom je pán poslanec Robert Fico. Takže vy tu nehovorte o tejto koalícii. Pozrite sa sami sebe, pozrite sa sami na seba. Toto ste tvrdili o tomto národe. Sme ďalej, omnoho ďalej s pomocou ľuďom ako vy.
P. Hrušovský, predseda NR SR: (2003-06-18):
Panie poslankyne, páni poslanci, o slovo poprosil pán spoločný spravodajca.